钦定古今图书集成/明伦汇编/氏族典/第058卷 > 徐俯
## 钦定古今图书集成/明伦汇编/氏族典/第058卷 > 徐俯

按《宋史徐俯传》：“俯字师川，洪州分宁人。以父禧死国
事，授通直郎，累官至司门郎。靖康中，张邦昌僭位，俯
遂致仕。建炎初，以为右谏议大夫。绍兴二年，赐进士
出身，兼侍读。三年，迁翰林学士，俄擢端明殿学士，签
书枢密院事。四年，兼权参知政事。会刘光世乞入奏，
赵鼎言大将不宜离军，俯欲许之，鼎固争，俯乃求去”，
提举洞霄宫。九年，知信州。中丞王次翁论其不理郡
事，予祠。明年，卒。